Paul Cézanne

*«&nbsp;Anton tí, rotir, taneakik ke warzafa yamba.&nbsp;»* ~&nbsp;Paul Cézanne

**Paul Cézanne** tir francaf lingesik. Ba 19/01/1839 koe Aix-en-Provence vagee Franca koblir. Ba 22/10/1906 millize awalker.

Inafe gadikye taneon tir edjiiasik aze vanpir omeltik. Jotugal ke Cézanne tir kalaf is brunaf. Dene Bourbon reila koe Aix-en-Provence do Émile Zola tunawer. Bantel jontikedje wan titir odiaxikany.

Zoene gan lingeropa is zovdara, Cézanne mali 1858 va fastafa vayara va zovdara inkeyena koe tcilaxe ke Aix paker.

Gadikye va ine gu rokopaf klepa solve Cézanne klokar da di vanpir lingesik. Va rokopafa vayara dene kotla ke Aix remi 1859 ik 1861 bokar voxe di jovler kire va lingeropa djumektudar. Acum ko Paris mallapir, bristune gan Zola xialasa va suteroteba num ixam tigisa koe Paris.

Bak 1862, **[[Lingeropafa pestakeva|pestakevugal]]** (&nbsp;okon *«&nbsp;période couillarde&nbsp;»*) ke Cézanne tozuwer aze kali 1872 tiskir. Ine va Yambabema koe Paris elicer voxe rodjer. Banvielu va jonvielera koe Provenca goater lize va jontik lingesik rungruper. Va tuwavevaf lizor to banugale paker radimida va taneaf rusagaf is tizaf pestakevugal al gruper.

Bam **litevugal** ke yambik wali 1872 is 1883 fenkuwer. Bal 1872 pok Camille Pissarro lingeteson koe tawaday ke Pontoise mone Paris va int koinker. Cézanne va intaf kseveem tuaftar ise va fum en kobaver. Va taneafa litevafa worara bak 1874 paker aze bak 1877, voxe linveteson va intaf aneyareem va lizor azon ilfir.

Wali 1883 is 1895 **vegedurevugal** ke lingesik dilizer. Ine va drepes lum gu kobavera vanzilir. Lingeropa ke Cézanne tudarkasabenawer ise va lageva abdivolar. To banugale «&nbsp;Yon liwusik&nbsp;» trutca voxu dere «&nbsp;Bibemus&nbsp;» isu «&nbsp;Château-Noir&nbsp;» is yona cugunaykafa yalestaca tid.

**Vixarugal** bak 1895 tozuwer aze ba awalkera ke yambik di tenuwer. Cézanne va Aix-en-Provence parmon koirubar. Kadimi awalker ke gadikya bak 1897, Jas de Bouffan yasaf pilkot zo luster. Cézanne va kraba koe widava kodigir. Voxe trumase va antuca, mali 1901 va lingexo vamoe tice widava moe Lauves venta volmiv kolnar. To sare ke «&nbsp;Kolavasikyanya&nbsp;» trutca isu enk dem «&nbsp;Sainte-Victoire&nbsp;» is delt va «&nbsp;Vallier matelik&nbsp;» tir.

Cézanne va ageltafa xultura to weti tolda abdi awalkera oxam gruper, bak *Muvugal Bontay*, numen inafa sposuca va joweem toz kaikfir.

Datuca ke Paul Cézanne kan yalestaca is patectoy ke Provenca muxawer, i kan tulon Sainte-Victoire mefta loon tevsanon lingeyena. Skuyuse va loa 900 trutca is 400 lavalingeks, Cézanne koe yambizva gu gadik ke witafa lingeropa en zo torigir.

*«&nbsp;Voxen jinaf penayeem, kas va koncoba muxar&nbsp;?»* ~&nbsp;Paul Cézanne

## Yona trutca

File:Cezanne_-_Stilleben_mit_grünem_Gefäß_und_Zinnkanne.jpg|
File:Le Père Rouvel à Bennecourt, par Paul Cézanne.jpg|
File:La Route tournante en sous-bois, par Paul Cézanne.jpg|
File:Paul_Cézanne_-_La_Maison_du_pendu.jpg|
File:Portrait de Victor Chocquet, par Paul Cézanne, Yorck.jpg|
File:GUGG Madame Cézanne.jpg|
File:Les Baigneurs, par Paul Cézanne, musée d'Orsay, Yorck.jpg|
File:Pommes et oranges, par Paul Cézanne, musée d'Orsay.jpg|
File:Paul Cézanne, 1892-95, Les joueurs de carte (The Card Players), 60 x 73 cm, oil on canvas, Courtauld Institute of Art, London.jpg|
File:Les Trois Crânes, par Paul Cézanne.jpg|
File:La_Mer_à_l'Estaque_de_P._Cézanne_(Musée_national_Picasso,_Paris)_(32726369155).jpg|
File:Paul Cézanne 109.jpg|
File:Montagne Sainte-Victoire, par Paul Cézanne 108.jpg|
File:Paul Cézanne 047.jpg|

## Dere rupec

## Stragela